Diari Oficial de la Generalitat Valenciana


Sumari del DOGV 8029, del 28-04-2017 (2017/3038)

Resistències. Producció de tres projectes artístics col·laboratius en tres centres escolars de la Comunitat Valenciana, un per província.
-----------------------------------------------------------------------------------------------------------------------------------------

### Dades del document

Número de DOGV
:   8029

Data del DOGV
:   28-04-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3038


Data del document
:   05-04-2017

Organisme emissor
:   Consorci de Museus de la Comunitat Valenciana

Tipus de document
:   Anunci

Anàlisi jurídica

 Descriptors 

:   * ajuda pública

Resistències. Producció de tres projectes artístics col·laboratius en tres centres escolars de la Comunitat Valenciana, un per província. [2017/3038]  
1. Objecte  
Des del Consorci de Museus de la Comunitat Valenciana (CMCV) entenem l'art i els processos de creació contemporània com a instruments d'expressió, però també de comprensió i reflexió de la realitat. I de la mateixa manera entenem l'educació artística com una ferramenta primordial en els processos d'aprenentatge.  
L'objectiu d'aquesta convocatòria és incorporar els llenguatges de la creació contemporània en els processos d'aprenentatge ampliant l'àmbit professional dels creadors, per mitjà de la producció de tres projectes artístics col·laboratius en tres centres escolars de la Comunitat Valenciana, un per província.  
Amb aquesta convocatòria es busca crear entorns de treball col·laboratius que unisquen art i educació. Els projectes seran presentats pels artistes i hauran d'involucrar la comunitat educativa, tenint en compte tant els estudiants com els professors, agents actius d'un procés de creació artística contemporània, participatiu i relacional, per mitjà del qual atendre les demandes i necessitats d'una determinada comunitat escolar.  
D'aquesta manera els projectes que es presenten han de tindre com a objectius:  
- Visibilitzar la situació dels entorns escolars per mitjà de l'aplicació de processos de creació artística contemporània.  
- Fomentar la creació artística contemporània com a ferramenta d'anàlisi i reflexió de problemàtiques socials, polítiques o de gènere en l'àmbit escolar.  
- Promoure la capacitat social de resoldre problemes per mitjà del treball en comunitat.  
- Establir relacions entre la creació artística contemporània i els àmbits d'educació formal.  
Els projectes tindran una duració temporal de tres mesos, i es realitzaran en els centres escolars adherits a aquest programa, entre els mesos de setembre de 2017 i febrer de 2018, i es podran utilitzar, segons el projecte i les necessitats de cadascú, les instal·lacions disponibles, si és el cas, del MACA (Museu d'Art Contemporani d'Alacant), el Centre del Carme de València i de l'EACC (Espai d'Art Contemporani de Castelló).  
Les sessions de treball podran variar en funció del tipus de projecte, i s'establirà un màxim de 20 hores de treball en el centre escolar en diferents sessions l'horari del qual es convindrà en cada cas segons la programació del centre escolar i l'agenda dels i de les artistes seleccionats/ades.  
Els centres escolars seran seleccionats pel CMCV, per mitjà d'una convocatòria oberta per províncies, després de l'elecció dels projectes artístics, i on s'especificarà en aquesta les característiques i necessitats tècniques i materials dels projectes artístics seleccionats, així com els criteris de selecció dels centres.  
  
2. Dotació econòmica  
S'estableix una dotació econòmica total de 24.000 ?, dividida en tres imports de 8.000 - per a cada un dels projectes, que es distribueixen de la manera següent:  
- 5.000 euros, impostos inclosos, destinats a la producció del projecte artístic assignat i a les depeses que d'eixa es deriven.  
- 3.000 euros, impostos inclosos, en concepte d'honoraris per als/a les artistes participants.  
Partida pressupostària assignada: 45219.17746.22859  
  
3. Persones beneficiàries  
Poden optar a la convocatòria artistes, a títol individual o bé agrupats en col·lectius, nascuts o residents a la Comunitat Valenciana, que desenvolupen el seu treball en el camp de les pràctiques participatives/ relacionals/col·laboratives i pedagogies crítiques.  
  
4. Termini de presentació de sol·licituds  
S'obrirà l'endemà de publicar-se en el DOGV i finalitzarà el 12 de maig de 2017. Al tancament del dit termini no s'admetrà cap sol·licitud.  
  
Les persones sol·licitants que hagen presentat la documentació en termini tindran 10 dies naturals, després de finalitzar el termini de presentació, per a esmenar la documentació, si així li és requerit des del CMCV; si així no ho feren, es considerarà que desisteixen de la seua petició, amb resolució prèvia (art. 68, Llei 39/2015).  
  
5. Presentació de sol·licituds  
Podrà presentar-se únicament un projecte per artista o col·lectiu d'artistes.  
Les sol·licituds es presentaran preferentment en format digital a través de l'adreça de correu electrònic: mthozgvkdaud.rifv@khw.kx  
També podran presentar-se de qualsevol de les formes previstes pels articles 16.4 i 16.5 de la Llei 39/2015, d'1 d'octubre, del procediment administratiu comú de les administracions públiques.  
Les sol·licituds hauran d'adjuntar la documentació següent en un únic document PDF (màxim 10 MB):  
- Formulari de sol·licitud (disponible en la web www.consorcimuseus.gva.es)  
- Breu resum del projecte (400 paraules, màxim)  
- Memòria tècnica del projecte incloent:  
Títol del projecte  
Artistes participants  
Província en què es realitzaria el projecte  
Objectius i destinataris  
Característiques del projecte  
Calendari d'execució  
Relació de necessitats tècniques  
Pressupost desglossat  
Esbossos i/o imatges  
- Currículum que incloga documentació dels tres últims treballs realitzats.  
- Fotocòpia DNI  
- Document acreditatiu de la seua residència a la Comunitat Valenciana (certificat d'empadronament) per a les persones sol·licitants no nascudes a la Comunitat Valenciana.  
  
6. Procés de selecció  
Per a la valoració i selecció de les sol·licituds presentades queda constituït un jurat integrat per professionals del sectori presidit per la presidenta de la Comissió Cientificoartística del CMCV o persona en qui delegue, d'acord amb el Codi de bones pràctiques en la cultura valenciana, garantint la presència de representants de la societat civil, d'experts en la matèria i del CMCV.  
Aquest jurat està format per Montserrat Cortadellas (a proposta de l'Associació d'Artistes Visuals de València, Alacant i Castelló, AVVAC), artista i educadora d'infantil i primària; Rocío de la Villa Ardura (a proposta de l'Associació Valencia de Crítics d'Art, AVCA), comissària i professora titular de Estètica i Teoria de l'Art en la Universitat Autònoma de Madrid; Óscar Chico Garrido (a proposta de l'Associació Valenciana de Professors de Dibuix, AVPD), professor d'Educació Plàstica, i José Luis Pérez Pont, gerent del CMCV (en delegació de la directora general de Cultura i Patrimoni).  
Els projectes es valoraran tenint en compte els criteris següents:  
  
- Adequació dels projectes amb els objectius de la convocatòria: fins a un màxim de 4 punts.  
- Interés i qualitat artisticoeducativa del projecte: fins a un màxim de 2 punts.  
- Viabilitat pressupostària del projecte: fins a un màxim de 2 punts.  
- Caràcter innovador de la proposta: fins a un màxim d'1 punt.  
- Trajectòria de la persona sol·licitant: fins a un màxim d'1 punt.  
Es desestimaran aquells projectes que no respecten els principis democràtics de convivència i pluralitat, garantint així la igualtat de totes les persones amb independència del seu gènere, raça, llengua i orientació sexual.  
  
7. Resolució  
El jurat triarà tres projectes que seran els seleccionats i tres més, un per província, que quedaran com a reserva en el cas que algun dels tres seleccionats renunciara.  
La notificació dels projectes seleccionats pel jurat es realitzarà per mitjà de la seua publicació en la pàgina web del CMCV, www.consorcimuseus.gva.es, i en el DOGV. A més, es notificarà la dita resolució a totes les personas participants per correu electrònic.  
De conformitat amb el que disposen l'article 123 de la Llei 39/2015 de procediment administratiu comú de les administracions públiques, contra la decisió podrà interposar-se, davant del mateix òrgan que va dictar l'acte, un recurs potestatiu de reposició en el termini d'un mes a partir de l'endemà de notificar-se o publicar-se.  
Els projectes no seleccionats presentats per via electrònica seran destruïts i els materials adjuntats seran eliminats del servidor corresponent.  
El CMCV es compromet a no distribuir ni fer ús de la informació dels projectes no seleccionats.  
En cas que els projectes no s'adapten a l'objecte i als criteris establits, el jurat podrà deixar la convocatòria deserta.  
  
8. Compromís d'acceptació  
Les persones seleccionades subscriuran un contracte amb el CMCV en el termini màxim d'1 mes a comptar des que es publique l'anunci de la resolució de la convocatòria.  
Aquest document tindrà per objecte regular els drets i les obligacions de les parts, així com establir la regulació dels incompliments.  
  
És indispensable, per a poder rebre els pagaments, presentar al CMCV els certificats que demostren estar al corrent de les seues obligacions tributàries i davant de la Seguretat Social.  
  
9. Pagament de producció i honoraris  
El pagament a les persones beneficiàries s'efectuarà per mitjà de transferència bancària, d'acord amb la disponibilitat de tresoreria i es farà efectiu de la manera següent:  
- Respecte als 5.000 euros destinats a producció:  
- 60 % una vegada formalitzat el contracte de producció  
- 40 % restant en funció de les necessitats que requerisca la producció  
- Respecte als 3.000 euros en concepte d'honoraris, es transferirà prèvia presentació de la factura reglamentària en dos terminis:  
- 50 % a la firma del contracte de producció  
- 50 % en finalitzar el projecte artístic.  
En el cas que el projecte seleccionat o una part del mateix itinere a un altre espai expositiu, el o l'artista s'encarregarà de realitzar l'adaptació del projecte. Els honoraris que percebrà per aquest treball seran els equivalents al 15 % dels honoraris, impostos inclosos.  
  
10. Termini d'execució  
El termini d'execució del projecte serà l'acordat per l'artista amb el CMCV i el centre educatiu participant, atenent les característiques del projecte i el calendari escolar, entre setembre de 2017 i gener de 2018.  
  
  
11. Obligacions de les persones o col·lectius seleccionats  
La persona o col·lectiu seleccionat comunicarà per escrit la seua acceptació, en un termini no superior a 15 dies des de la publicació de la resolució. En cas contrari, perdrà la condició de persona o col·lectiu beneficiari.  
Les persones o col·lectius beneficiaris es comprometen a executar el projecte en el termini acordat amb el CMCV. Qualsevol possible modificació del projecte haurà d'estar suficientment motivada i ser autoritzada prèviament pel CMCV.  
Igualment, es comprometen a destinar la quantitat assignada a materials únicament a aqueix fi i a justificar-ho documentalment. Es procedirà a la devolució de les quanties que no es justifiquen. També hauran de sotmetre's al control financer i complir les obligacions tributàries establides per llei.  
Les persones o col·lectius beneficiaris s'abstindran d'intervindre en la contractació dels treballs derivats del projecte, els quals s'efectuaran segons el RD 3/2011, de 14 de novembre, pel qual s'aprova el text refós de la Llei de contractes del sector públic. Les persones o col·lectius beneficiaris podran proposar els seus col·laboradors habituals perquè presenten pressupostos al CMCV i entren en concurs de valoració pressupostària.  
  
  
12. Obligacions del CMCV  
El CMCV es compromet a desenvolupar aquest programa d'acord amb el Codi de bones pràctiques en la cultura valenciana, vetlant en tot moment pels drets de les persones seleccionades i la integritat dels seus projectes..  
El CMCV serà l'encarregat d'avaluar, supervisar i realitzar el seguiment del desenvolupament del projecte, així com de les tasques de coordinació i de complir els terminis acordats respecte a la seua execució.  
  
El CMCV durà a terme una correcta difusió del projecte, tant en la seua pàgina web com a través d'altres mitjans de comunicació pública.  
  
13. Prerrogatives del CMCV  
El CMCV podrà sol·licitar informació sobre el desenvolupament del projecte durant la seua fase de desplegament.  
De comú acord amb les persones o col·lectius beneficiaris, el CMCV podrà negociar la coproducció i itinerància dels projectes seleccionats amb altres institucions.  
  
14. Drets d'autoria  
Les persones o col·lectius seleccionats cedeixen de forma no exclusiva al CMCV els drets de comunicació pública dels projectes seleccionats per a la seua publicació en catàlegs, cartells, vídeos promocionals, pàgines web, RRSS i altres mitjans audiovisuals, sempre relacionats amb els fins de la institució convocant, sense perjudici dels drets morals que ostenten en relació a la seua autoria.  
Les persones participants en la convocatòria asseguren que la proposta presentada és original i que ostenten tots els seus drets, inclosos (però no excloents) els drets de propietat intel·lectual. Si la proposta inclou drets de terceres persones, les persones participants garanteixen l'obtenció dels drets, autoritzacions i/o llicències necessàries, exonerant el CMCV de qualsevol reclamació referent a això.  
  
El CMCV es compromet a respectar, escrupolosament, els drets de l'autor o autora sobre la seua obra, reconeixent, en tot moment, la seua autoria.  
  
15. Acceptació  
La participació en aquesta convocatòria suposa l'acceptació íntegra d'aquestes bases.  
  
València, 5 d'abril de 2017.- El gerent del Consorci de Museus de la Comunitat Valenciana: José Luis Pérez Pont.